आंबडपाल

आंबडपाल हे भारतातील महाराष्ट्र राज्यातील दक्षिण कोकणातील सिंधुदुर्ग जिल्ह्यातील कुडाळ तालुक्यातील एक गाव आहे.

भौगोलिक स्थान

हवामान
पावसाळ्यात येथे भरपूर प्रमाणात पाऊस पडतो आणि हवामान समशीतोष्ण राहते. हिवाळ्यात येथील हवामान थंड असते व अनेकदा सकाळी धुके पडते. उन्हाळ्यात हवामान उष्ण असते. पावसाळ्यात येथे भातशेती केली जाते.

या गावांमध्ये वेगवेगळ्या प्रकारची पिके घेतली जातात. भात शेती बरोबरच आंबा,काजू, पोफळी,माड इत्यादी बागा मुबलक प्रमाणावर दिसून येतात. कर्ली‌ नदी आणि मच्छिंद्रनाथ तपोभूमी देवडोंगर मुळे गाव प्रसिद्ध आहे.

लोकजीवन
गावातील लोकांची मालवणी ही बोलीभाषा आहे. शेती , कुक्कुटपालन, गो पालन करतात. आंबा, काजू, फणस ,रातांबे, नारळ, सुपारी, इत्यादींचे उत्पादन केले जाते. गावात गणेश चतुर्थी ,दिवाळी ,दसरा, होळी, नवरात्र उत्सव, दत्त जयंती इत्यादी सण मोठ्या उत्साहात साजरे केले जातात.तसेच शिमगोत्सव मोठ्या उत्साहात साजरा होतो.

प्रेक्षणीय स्थळे
या गावाचे जुने नाव अडुळ असे होते. या धार्मिक स्थळाला श्री मच्छिंद्रनाथ तपोभूमी असेही म्हणतात या ठिकाणी नाथ संप्रदायाचे नवनाथांमधील एक मच्छिंद्रनाथ यांच्या पदस्पर्शाने पावन झालेली भूमी म्हणून मच्छिंद्रनाथ तपोभूमी या नावाने ओळखले जाते. या ठिकाणी मच्छिंद्रनाथ आणि महाकालीका देवी यांचे मंदिर आहे. मच्छिंद्रनाथ व कालिकामातेचा या डोंगरावर संघर्ष झाला होता म्हणून याला देवाचा डोंगर असेही म्हणतात .या देवस्थानामध्ये महाशिवरात्र, धर्मनाथ बीज, दत्त जयंती ,गुरुपौर्णिमा इत्यादी उत्सव भक्तमंडळी साजरी करतात. नवनाथाच्या गाथेत अडुळ गावाचा उल्लेख आहे. केवळ हे धार्मिक स्थानच आहे असे नाही तर अप्रतिम निसर्ग सौंदर्य लाभलेले आणि दिव्य चैतन्याचे ते एक जागृत ठिकाण आहे. कोकणच्या हिरव्यागार सृष्टीत मच्छिंद्रनाथांच्या तपोबलाने पावन झालेल्या या अडुळ (आंबडपाल)च्या धार्मिक भूमीला आज ऐतिहासिक आणि आध्यात्मिक असे महत्त्व प्राप्त झाले आहे. गावाचे ग्रामदैवत भद्रकाली मंदिर वास्तुकलेचा उत्तम असा नमुना आहे.

नागरी सुविधा
सन 2011 च्या जनगणनेनुसार आंबडपाल गावची लोकसंख्या साधारणतः 721 आहे.

गावाचे एकूण क्षेत्रफळ 194.10.50 हेक्टर एवढे आहे.कुडाळ तालुक्याच्या मुख्य ठिकाणापासून हे गाव दहा किलोमीटर अंतरावर आहे. या गावांमध्ये एक जिल्हा परिषद प्राथमिक शाळा  व एक अंगणवाडी आहे . गावात सुसज्ज अशी ग्रामपंचायत इमारत  आहे. हिरव्यागार वनराईने नटलेला सुंदर असा हा आंबडपाल गाव आहे.                                                               सन 2011 च्या जनगणनेनुसार आंबडपाल गावची लोकसंख्या साधारणतः 721 आहे.

गावाचे एकूण क्षेत्रफळ 194.10.50 हेक्टर एवढे आहे.कुडाळ तालुक्याच्या मुख्य ठिकाणापासून हे गाव दहा किलोमीटर अंतरावर आहे. या गावांमध्ये एक जिल्हा परिषद प्राथमिक शाळा  व एक अंगणवाडी आहे. जिल्हा परिषद प्राथमिक शाळा आंबडपाल वैविध्यपूर्ण उपक्रम राबवते . शाळेने राबविलेल्या परसबाग उपक्रमात शाळेला राज्यस्तरीय प्रथम क्रमांक प्राप्त झाला आहे.गावात सुसज्ज  ग्रामपंचायत इमारत ,रस्ते, शौचालय दिवाबत्ती सुविधा आहे. हिरव्यागार वनराईने नटलेला सुंदर असा हा आंबडपाल गाव आहे.                                                         

जवळपासची गावे---पावशी, मुळदे 

संदर्भ.                                  स्थानिक लोक, ग्रामपंचायत
१.https://villageinfo.in/
२.https://www.census2011.co.in/
३.http://tourism.gov.in/
४.https://www.incredibleindia.org/
५.https://www.india.gov.in/topics/travel-tourism
६.https://www.mapsofindia.com/

वर्ग:कुडाळ तालुक्यातील गावे
वर्ग:सिंधुदुर्ग जिल्ह्यातील गावे